 Igidi ọgụ ahụ mmadụ abụọ ndị omekome ahụ tụrụ ogbunigwe na Boston na ndị ọrụ nchekwa na-agba kemgbe mkpụrụ abalị anọ abịago nisi njedebe.  Mkpụrụ abalị ise gara aga, ụmụ nne nabọ, Tamerlan Tsarnaev, gbara afọ 26, na Dzhokhar Tsarnaev, gbara afọ 19  tụrụ ogbunigwe nogige ebe  a na-eme mmemme ịgba ọsọ Boston maratọnụ. Kemgbe ahụ ka ndị uwe ojii na ndị FBI na-achọ ha.Nabalị nwanne ụnyahụ, ụmụ nne nabọ ahụ jere na Watertown nara otu onye ụgbọala ya nike. Ha gburu otu onye owe ojii, Sean Collier, na-arụ ọrụ na Massachusetts Institute of Technology MIT, merụọ onye uwe ojii ọzọ, Richard Donahue, ahụ.Ndị ọrụ nchekwa mechara gbaa ha gburugburu, ha na ha were malite ịkwarịta mgbọ. Ndị uwe ojii gburu otu nime ụmụ nne nabọ ahụ, nke obere, Dzhokhar Tsarnaev, jiri ụgbọ ala ahụ ha zuru noshi gbanarị ndị uwe ojii. Ndị uwe ojii chọjuru ya afọ na mpaghara Boston.Noge uhuruchi, otu onye hụrụ ebe Dzhokhar zoro nụgbọ mmiri  dị nazụ ụlọ ya, were gbara ndị uwe ojii ama. Mgbe ha rutere ebe a ahụ ha malitere ịkwarịta mgbọ. E merụrụ Dzhokhar ahụ were jidezie ya. E bujere ya nụlọ ọgwụ na Boston. 